Margarèta de Savouè (1851-1926)

Margarèta de Savouè (nèssua lo 20 de novembro 1851 a Turin; môrta lo 4 de janviér 1926 a Bordighera) est na princèssa de la mêson de Savouè et pués rêna d’ Étalia.

 Via 
O est la felye de Fèrnand de Savouè-Genova et de Èlisabèta de Rapallo. Per son mariâjo, lo 21 d’avril 1868 u Palès reyâl a Turin, avouéc Humbèrt Iér, vint rêna d’Étalia, lo 9 de janviér 1878. Dês lo 23 de janviér 1871 ére a Roma.
figura|La rêna Margarèta dedens una ôtomobila.

Hombèrt Iér fut assassinâ lo 29 de j·ulyèt 1900, a Monza. Son fily Victor-Emanuél vint rê d’Étalia lo 11 d’oût 1900, tant qu’en 1946. Dês 1900 Margarèta de Savouè ére rêna mare; vivét u Palès Margarèta, a Roma, pués a la Villa Margarèta, a Bordighera en Liguria, desot los Ârpes marenes, a riva de la Mar Tirèna, dês 1916.

Margarèta de Savouè at fondâ des associacions culturèles et sôtenu lo movament du comitât entèrnacionâl de la Crouèx-Roge.

La tomba de Margarèta de Savouè s`trôve dedens lo Pantheon a Roma.

 Arpinismo 
figura|Lo refujo rêna Margarèta desus lo Mont Rouése.
En arpinismo, Margarèta de Savouè ére la premiére fèna a montar sus lo Mont Rouése, montagne d’Arpetania sus la frontiére entre-mié l’Étalia et la Suisse. El’at inôgurâ lo refujo dèt Cabane Reine-Marguerite, en étalien capanna Regina Margherita, construit per lo clube arpenc étalien sus la Punta Gnifetti, sus lo massis du Mont Rouése, a la hôtior de 4554 mètros. Lo chalét est inôgurâ lo 18 d’oût 1893, pendant lo passâjo de la rêna Margarèta sus lo Mont-Rouése. Lo novél refujo de 1979 u memo endrêt est, houé, lo refujo arpenc lo plés hiôt.Queen Margherita Observatory and Hut, Monte Rosa, Italy. sus lo portâl Copper Concept.

 Tradicion 
Selon la tradicion mitica, lo 11 de jouin 1889, l’ artisan Raffaele Esposito, a Naples, est dèt d’avêr crèâ la pizza Margarèta, en honor de rêna Margerèta et du rê Hombèrt, avouéc los três colors du drapél d’Étalia: vèrt, bllanc, rojo.Arturo Iengo : Cucina Napoletana: 100 Recipes from Italy’s Most Vibrant City. 2008.

 Vêre avouéc 
 Margarèta
 Fènes de la Mêson de Savouè
 Mêson de Savouè
 Lista des comtos et ducs de Savouè

 Bibliografia 
 Carlo Casalegno : La Regina Margherita. Turin 1956.
 Manlio Lupinacci : La Regina Margherita. Fllorence 2008.

 Lims de defôr 

 Notes 

Catègorie:Histouère de la Savouè
Catègorie:Histouère de l’Étalia
Catègorie:Histouère de la Savouè
Catègorie:Rê
Catègorie:Fèna